คือหนูมีอะไรกับแฟนวันที่22 แตกใน แต่ทานยาคุมฉุกเฉินทันทีแบบเม็ดเดียว ปกติประจำเดือนจะมาไม่ตรงกันสักเดือน เดือนที่แล้วมาควบเดือนเลย เป็นวันที่30พอดี เลยไม่แน่ใจว่าอาการหลังจากทานยาคุมฉุกเฉินแล้วคัดเต้านม ตามมาด้วยตกขาวนี้ คือท้องไหมค่ะ
สวัสดีค่ะ หากได้ทานยาคุมฉุกเฉินภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%สำหรับผลข้างเคียงของยาคุมฉุกเฉิน ซึ่งจะเกิดภายในไม่กี่ชั่วโมงหลังจากทานยา เช่น คลื่นไส้ อาเจียน ปวดท้อง ปวดหัว เวียนหัว เจ็บเต้านม เป็นต้น โดยอาการจะเป็นอยู่เพียง 1-2 วันแล้วหายไปดังนั้น หากผ่านมาหลายวันแล้ว อาการคัดเต้านมและอาการตกขาว จึงไม่น่าใช่ผลข้างเคียงของยาคุมฉุกเฉิน แต่อาจเป็นอาการก่อนการมีประจำเดือนมาได้ เนื่องจากเข้าใกล้ช่วงที่ประจำเดือนควรจะมาสำหรับการที่จะทราบว่ามีการตั้งครรภ์หรือไม่นั้น ควรรอให้เลยกำหนดวันที่ประจำเดือนมาไปสัก 1 สัปดาห์ หรือเลยวันที่ 22 ธ.ค. ไปแล้วอย่างน้อย 14 วัน หากประจำเดือนไม่มา จึงควรตรวจหาการตั้งครรภ์ดูค่ะ